2.9.2022.
LV
Eiropas Savienības Oficiālais Vēstnesis
C 335 A/11
SŪDZĪBAS EIROPAS OMBUDAM
Tāpat kā visi Eiropas Savienības pilsoņi, jūs varat iesniegt sūdzību Eiropas Ombudam, nosūtot uz adresi: European Ombudsman 1 avenue du Président Robert Schuman CS30403 67001 Strasbourg FRANCE https://www.ombudsman.europa.eu/en/home Lūdzu, ņemiet vērā, ka sūdzību iesniegšana Eiropas Ombudam nepārtrauc Civildienesta noteikumu 90. panta 2. punktā un 91. pantā noteikto termiņu, lai iesniegtu sūdzības vai pārsūdzības Vispārējā tiesā saskaņā ar Līguma par Eiropas Savienības darbību 270. pantu.
Tāpat arī tiek atgādināts, ka atbilstoši 2. panta 4. punktam vispārīgos nosacījumos, kas reglamentē Ombuda pienākumu izpildi, pirms sūdzības iesniegšanas Ombudam ir atbildīgi administratīvā veidā jāvēršas attiecīgajās iestādēs un struktūrās.
VIENLĪDZĪGAS IESPĒJAS
RK nodrošinās to, lai atlases laikā netiktu pieļauta nekāda veida diskriminācija.
Tā piemēro vienlīdzīgu iespēju politiku un pieņem pieteikumus bez jebkādas diskriminācijas dzimuma, rases, ādas krāsas, etniskās vai sociālās izcelsmes, ģenētisko īpašību, valodas, reliģijas vai pārliecības, politisko vai citu uzskatu, piederības nacionālajai minoritātei, īpašuma, dzimšanas, invaliditātes, vecuma, dzimumorientācijas, civilstāvokļa vai ģimenes stāvokļa dēļ.
Kandidāti ar invaliditāti tiek aicināti norādīt visas īpašās vajadzības, kas viņiem varētu būt, aizzīmogotā konfidenciālā paziņojumā, kas pievienots viņu pieteikumam.
Šis pieprasījums tiks izskatīts pilnīgi diskrēti, un tas netiks reģistrēts.
KANDIDĀTU LŪGUMI PIEKĻŪT DOKUMENTIEM, KAS TIEŠI ATTIECAS UZ VIŅIEM
Kandidātam ir īpašas tiesības piekļūt noteiktai informācijai, kas tieši un personīgi attiecas uz viņu.
Kandidāti, kas pieņemti vērtēšanas centrā un mutiskai intervijai, var pēc pieprasījuma iegūt viņu individuālā novērtējuma ziņojuma kopiju.
Visus kopiju pieprasījumus var iesniegt tikai pēc atlases procedūras beigām.
Pieprasījumi tiks izskatīti saskaņā ar prasību par atlases komisijas darba konfidencialitāti un ievērojot noteikumus par personu aizsardzību saistībā ar personas datu apstrādi.
PERSONAS DATU AIZSARDZĪBA
RK kā par šīs atlases organizēšanu atbildīgā iestāde nodrošina, ka kandidātu personas dati tiek apstrādāti, stingri ievērojot Eiropas Parlamenta un Padomes Regulu (ES) 2018/1725 (1), jo īpaši attiecībā uz konfidencialitāti un drošību.
RK datu aizsardzības speciālists veic neatkarīgu padomdevēja funkciju attiecībā uz Regulas (ES) 2018/1725 piemērošanu, un tam ir jāuztur visu iestādes veikto personas datu apstrādes darbību centrālais reģistrs.
Personas dati tiks vākti un apstrādāti tikai ar mērķi organizēt šo atlasi un pārvaldīt rezultātus (tostarp aspektus, kas saistīti ar jebkādām iekšējām vai ārējām revīzijām vai jebkādiem tiesas procesiem saistībā ar atlasi); attiecīgā gadījumā noteikti dati tiks pievienoti to veiksmīgo kandidātu personīgai lietai, kuri kļūst par amatpersonām.
Datu saņēmēji ir: — personāls, kas Cilvēkresursu un finanšu direktorātā atbild par darbā pieņemšanas procedūru, — atlases komisijas locekļi, — attiecīgā gadījumā – Juridiskais dienests,
(1)
Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr.
45/2001 un Lēmumu Nr. 1247/2002/EK (OV L 295, 21.11.2018., 39. lpp.).